পুলিশ ও স্থানীয় লোকজন জানায়, সিলেট থেকে ছেড়ে আসা ঢাকাগামী নিউ লাইন নামক একটি যাত্রীবাহী বাস পাচঁদোনা বাজার এলাকায় একটি রিকশাকে ওভারটেক করার সময় বিপরীত দিক থেকে আসা সবজিবোঝাই একটি পিকআপ ভ্যানের সঙ্গে মুখোমুখি সংঘর্ষ হয়। এতে পিকআপ ভ্যানটির সামনের অংশ দুমড়ে-মুচড়ে যায় এবং ঘটনাস্থলেই পিকআপ ভ্যানের চালক ও এক সবজি ব্যবসায়ী নিহত হয়। আহত হয় পিকআপ ভ্যানের পেছনে থাকা তিনজন। তারা নরসিংদী জেলা হাসপাতালে চিকিৎসাধীন রয়েছে। পরে ঘটনাস্থলে পাচঁদোনা পুলিশ ফাঁড়ির সদস্যরা উপস্থিত হয়ে পিকআপ ভ্যানের ভিতর থেকে নিহতদের উদ্ধার করে। এসময় আহতদের উদ্ধার করে চিকিৎসার জন্য দ্রুত নরসিংদী জেলা হাসপাতালে প্রেরণ করা হয়।